30 વર્ષ પહેલાંના યુદ્ધના ચિંતન અને સ્મરણનો સમય

એ ઘટનાના 30થી પણ વધુ વર્ષ બાદ બીબીસી હિંદીના વિનીત ખરેએ આ લશ્કરી ઝુંબેશ બાબતે નિવૃત્ત મેજર જનરલ શેઓનાન સિંહ સાથે વાત કરી હતી. મેજર જનરલ શેઓનાન સિંહ એ સમયે શ્રીલંકામાં ફરજ બજાવી રહ્યા હતા.

શ્રીલંકન સૈન્યના જવાનો અમને દૂરથી જોઈ રહ્યા હતા ત્યારે જાફનાના પલાલી ઍરબૅઝની હરિયાળી પર નજર ફેરવતા મેજર જનરલ શેઓનાન સિંહે કહ્યું હતું કે 'હું પાછો ફરીશ એવું મેં ક્યારેય વિચાર્યું ન હતું.'

1987માં તેમને અને બીજા હજારો સૈનિકોને મોટા વિમાનમાંથી જે સ્થળે ઉતારવામાં આવ્યા હતા એ સ્થળ પરની વાડ પર નજર ઠેરવતા તેમણે કહ્યું હતું, "આખો વિસ્તાર બદલાયેલો લાગે છે. નવા દરવાજાઓ, કાંટાળી વાડ ઉપરાંત બાંધકામ પણ કરવામાં આવ્યું છે."

લિબરેશન ટાઇગર્સ ઑફ તમિલ ઇલમ(એલટીટીઈ)ને નિઃશસ્ત્ર કરવા અને શ્રીલંકામાં શાંતિની સ્થાપના માટે ઇંડિયન પીસ કીપિંગ ફૉર્સ(આઇપીકેએફ) આવી હતી.

તે એલટીટીઈ સાથે યુદ્ધ થયું અને તેણે લગભગ 1,200 જવાનો ગુમાવ્યા હતા.

તમને આ વાંચવું પણ ગમશે :

અમારી હાજરીને જુદી રીતે લેવામાં આવી

શેઓનાન સિંહને જ્યારે 1987માં શ્રીલંકા મોકલવામાં આવ્યા ત્યારે તેઓ આર્મીમાં મેજર હતા

આઈપીકેએફના શહીદ થયેલા જવાનોની સ્મૃતિ અર્થે ઍરબૅઝ પર એક સ્મારક રચવામાં આવ્યું છે.

મેજર જનરલ શેઓનાન સિંહે આઈપીકેએફના મિશનમાં 32 મહિના ફરજ બજાવી હતી.

એ દિવસો યાદ કરતા તેમણે કહ્યું હતું કે ''અમે અહીં આવ્યા ત્યારે શ્રીલંકાના સૈન્યએ હથિયાર હેઠાં મૂકી દીધાં હતાં. તેમણે એવું ધારેલું કે અમે આક્રમણ કરવા આવ્યા છીએ."

"અમે તેમની સાથે હાથ મિલાવ્યા હતા અને તેમને જણાવ્યું હતું કે અમે અહીં શાંતિની સ્થાપના માટે આવ્યા છીએ.''

તેમણે જણાવ્યું હતું કે ભાવિ જોખમો બાબતે ભારતીય દળોને કોઈ માહિતી આપવામાં આવી ન હતી. ભારતીય દળો પાસે કોઈ નકશો ન હતો કે કોઈ ગુપ્તચર માહિતી પણ ન હતી.

એન. પરમેશ્વરન 1987માં યુનિવર્સિટી સ્ટુડન્ટ હતા.

તેમણે કહ્યું હતું, ''આઈપીકેએફ આવી ત્યારે શ્રીલંકાના તામિલોએ તેમને તારણહાર માન્યા હતા. તેમને આવકારવામાં આવ્યા હતા. લોકો એવું માનતા હતા કે આઈપીકેએફ તેમને શ્રીલંકન સૈન્યથી મુક્તિ અપાવશે.''

ઉત્તર શ્રીલંકામાંની લઘુમતી તામિલ કોમ ખુદને મુખ્યધારાના સિંહાલા સમાજથી વિખૂટી પડેલી માનતી હતી.

આંતરવિગ્રહથી ભારતમાં ચિંતા

તમિળ લોકો શરૂઆતમાં વિચારતા હતા કે ભારતીય સેના તેમને બચાવશે

શ્રીલંકા સરકારે એક કાયદો પસાર કરીને માત્ર સિંહાલીને સત્તાવાર... \n\nમને ઉપરના લેખ માટે સારું શીર્ષક આપો.
એ યુદ્ધ જેમાં ભારતે વગર કારણે 1200 જવાન ગુમાવ્યા